smcproject/ml-wiki-sentences huggingface dataset:
തൃശ്ശൂർ ജില്ലയിലെ എളവള്ളി ഗ്രാമപഞ്ചായത്തിൻറെ 2019-2020 സാമ്പത്തിക വർഷത്തെ പ്രൊജകട് നമ്പർ 250/19-20 പ്രകാരം കുളവെട്ടി മരങ്ങൾ വെച്ചുപിടിപ്പിക്കൽ എന്ന പ്രൊജകടിന് തൃശ്ശൂർ ജില്ലാ ആസൂത്രണ സമിതി അംഗീകാരം നൽകുകയും എളവള്ളി ഗ്രാമപഞ്ചായത്തിൻറെ ഉടമസ്ഥതയിൽ ഉള്ള കണിയാം തുരുത്തിലുള്ള 40 സെൻറ് സ്ഥലത്ത് 50 ഓളം കുളവെട്ടി മരങ്ങൾ നട്ട് കൃഷി മന്ത്രിയായിരുന്ന വി.എസ്. സുനിൽകുമാർ 2020 ഫ്രബ്രുവരി 28 ന് പദ്ധതിയുടെ ഉദ്ഘാടനം നിർവഹിച്ചു .
ഏപ്രിൽ മെയ് മാസങ്ങളിലായി കുളവെട്ടി മരങ്ങളിലുണ്ടാകുന്ന പഴങ്ങളിലെ വിത്തുകളിൽ നിന്നാണ് തൈകൾ മുളപ്പിക്കുന്നത്.
ശാസ്ത്രീയ പരിചരണം നൽകിയിട്ടും പതിനഞ്ചു ശതമാനം തൈകളാണ് മുളച്ചത്.
പരീക്ഷണാടിസ്ഥാനത്തിൽ കമ്പുകൾ നട്ട് മൂന്നു തൈകളും തയ്യാറാക്കി.
ശാസ്ത്രീയമായ രീതിയിൽ തൈകൾ മുളപ്പിച്ച് നടാൻ പാകത്തിലാക്കിയത് എളവള്ളി ഗ്രാമപഞ്ചായത്തിലെ അസിസ്റ്റൻറ് സെക്രട്ടറി  എം.കെ ആൽഫ്രഡാണ് .
തൃശ്ശൂർ സെൻറ് തോമാസ് കോളേജി ലെ സസ്യശാസ്ത്ര വിഭാഗം അസിസ്ററൻഡ് പ്രൊഫസർ പി.വി ആൻറോ സാങ്കേതിക സഹായങ്ങൾ നൽകി.
മുപ്പത്തിത്തിയൊമ്പത് തൈകൾ  ഇപ്പോൾ ഏഴടിയോളം വളർച്ച നേടിയിട്ടുണ്ട്.
തൃശ്ശൂർ കലശമലയിൽ ബയോ ഡൈവേഴ്സിറ്റി ഹെറിറ്റേജ് സൈറ്റ് ഓഫ് കേരള
തൃശ്ശൂർ കലശമല ചിറയിൽ ശിവ വിഷ്ണു ക്ഷേത്ര കാവിൽ  കുളവെട്ടി മരങ്ങൾ ഉണ്ട്.
കേരള വനം വകുപ്പ് തൃശ്ശൂർ സെൻട്രൽ സർക്കിളിൽ വടക്കഞ്ചേരി വനം റേഞ്ചിൽ എരുമപ്പെട്ടി വനം റേഞ്ചിലാണ് ഈ പ്രദേശം.
കേരള വനം വകുപ്പ് ബയോ ഡൈവേഴ്സിറ്റി ഹെറിറ്റേജ് സൈറ്റ് ഓഫ് കേരള ആയി ഈ പ്രദേശത്തെ അടയാളപ്പെടുത്തിയിട്ടുണ്ട്.
വനം വകുപ്പ് ഇവിടെ സ്ഥാപിച്ച ബോർഡിൽ ഇങ്ങനെ രേഖപ്പെടുത്തിയിരിക്കുന്നു.
ഐ.യു.സി,എൻ ലിസ്റ്റിൽപ്പെട്ട ഏറ്റവും നാശേന്മുഖമായ മരമാണ് കുളവെട്ടിമരംങ്ങൾ.
ലോകത്ത് ആകെ ഇരുന്നൂറോളം കുളവെട്ടി മരങ്ങൾ മാത്രമാണ് അവശേഷിക്കുന്നത്.
അതിൽ തന്നെ 110 ഓളം മരങ്ങൾ കലശമലയിലാണുള്ളത്.
ചിറയിൽ ശിവ വിഷ്ണു ക്ഷേത്ര കാവിൽ വനം വകുപ്പ് സ്ഥാപിച്ചിരിക്കുന്ന ബോർഡ് എളവള്ളിയിൽ
എളവള്ളി ഗ്രാമപഞ്ചായത്തിലെ കണിയാംതുരത്തിലെ വാതകശ്മശാനത്തിൽ 2020 ഫെബ്രുവരി 28 ന് നട്ട് പിടിപ്പിച്ച കുളവെട്ടികൾ 39 എണ്ണം 8 മീറ്ററോളം വളർച്ച നേടിയിട്ടുണ്ട്.
പബ്ലിക്ക് ഇൻഫർമേഷൻ ബോർഡും കാണികൾക്കായി ഇരിപ്പിടവും ഒരുക്കിയിട്ടുണ്ട്.
കുളവെട്ടിമരത്തിലെ പൂക്കൾ കുളവെട്ടിമരത്തിലെ പഴങ്ങൾ കുളവെട്ടിമരങ്ങളുടെ പരിപാലനം കുളവെട്ടി പരിപാലനം കുളവെട്ടിയുടെ പച്ചപ്പിൽ കുളവെട്ടിയുടെ ഇലകൾ അവലംബം ↑ http://wgbis.ces.iisc.ernet.in/energy/water/paper/Relic/syzygium.htm ↑ ↑ http://resources.metapress.com/pdf-preview.axd?code=w026h267863465v2 size=largest%5Bപ്രവർത്തിക്കാത്ത+കണ്ണി%5D ↑ http://www.thehindu.com/news/national/kerala/study-brings-tree-out-of-red-list/article4676953.ece ↑ ↑ ↑ ↑ {{ cite news }} : Check date values in: | date= ( help ) ↑ കേരളകൗമുദി ദിനപത്രം 14 ജനുവരി 2024 പുറത്തേക്കുള്ള കണ്ണികൾ http://www.thehindu.com/todays-paper/tp-national/tp-kerala/kalassamala-grove-glows-green/article3224708.ece http://indiabiodiversity.org/species/show/228413 http://link.springer.com/article/10.1023%2FA%3A1006235900696#page-2 http://eprints.iisc.ernet.in/13301/1/1TOC%5B1%5D.pdf Archived 2017-09-21 at the Wayback Machine .
വിക്കിസ്പീഷിസിൽ Syzygium travncoricum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Syzygium travancoricum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യൂഫോർബിയ മില്ലോട്ടി
യൂഫോർബിയേസി കുടുംബത്തിലെ ഒരു സസ്യ ഇനമാണ് യൂഫോർബിയ മില്ലോട്ടി .
മഡഗാസ്കറിലെ തദ്ദേശീയ സസ്യമാണിത്.
ഉഷ്ണമേഖല അല്ലെങ്കിൽ ഉഷ്ണമേഖലാ ഈർപ്പമുള്ള പ്രദേശമാണ് ഇതിന്റെ സ്വാഭാവിക ആവാസവ്യവസ്ഥ .
അനുയോജ്യമായ ആവാസവ്യവസ്ഥാ നഷ്ടം കാരണം ഈ സസ്യം നിലനിൽപ്പ് ഭീഷണി നേരിടുന്നുണ്ട്.
ഡാമിലോള അഡെഗ്ബൈറ്റ് ഇംഗ്ലീഷ് വിലാസം https://ml.wikipedia.org/wiki/Damilola_Adegbite
ഒരു നൈജീരിയൻ നടിയും മോഡലും ടെലിവിഷൻ വ്യക്തിത്വവുമാണ് ഡാമിലോള അഡെഗ്ബൈറ്റ് (ജനനം ഒലുവദാമിലോല അഡെഗ്ബൈറ്റ്; 18 മേയ്, 1985).
ടിൻസൽ എന്ന സോപ്പ് ഓപ്പറയിൽ തെലെമ ഡ്യൂക്കും, ഫ്ലവർ ഗേൾ എന്ന സിനിമയിൽ കെമി വില്യംസും ആയി അഭിനയിച്ചു.
ഒരു ടിവി പരമ്പരയിൽ മികച്ച നടിക്കുള്ള പുരസ്കാരം ആയ 2011 നൈജീരിയ എന്റർടൈൻമെന്റ് അവാർഡ്സ് അവർ നേടി.
ലാഗോസ് സംസ്ഥാനത്തിലെ സുരുലേറിലാണ് അവർ ജനിച്ചത്.
ലാഗോസിലെ യാബയിലെ ക്വീൻസ് കോളേജിൽ പഠിച്ച അവർ ഒസുൻ സ്റ്റേറ്റിലെ ഇവോയിലെ ബോവൻ യൂണിവേഴ്സിറ്റിയിൽ ബിസിനസ് അഡ്മിനിസ്ട്രേഷൻ പഠിച്ചു.
അവരുടെ അഭിനയ അരങ്ങേറ്റമായിരുന്നു ടിൻസൽ.
അവർ ടിവി പരസ്യങ്ങളും ടിവിയിൽ പരിപാടികളും അവതരിപ്പിച്ചു.
2014 ആഗസ്റ്റിൽ, അഡെഗ്ബൈറ്റ് സോപ്പ് ഓപ്പറ ടിൻസലിന്റെ സെറ്റിൽ വച്ച് കണ്ടുമുട്ടിയ സഹനടൻ ക്രിസ് അറ്റോയുമായി വിവാഹനിശ്ചയം നടത്തി.
2014 സെപ്റ്റംബറിൽ ദമ്പതികൾ അവരുടെ മകൻ ബ്രയാനെ സ്വാഗതം ചെയ്തു.
അഡെഗ്ബൈറ്റും ആറ്റോയും 2015 ഫെബ്രുവരി 14 ന് ഘാനയിലെ അക്രയിൽ വച്ച് സ്വകാര്യമായി വിവാഹിതരായി.
2017 സെപ്റ്റംബറിൽ, ഭർത്താവ് ക്രിസ് ആറ്റോയുമായുള്ള അഡെഗ്ബൈറ്റിന്റെ വിവാഹം തകർന്നതായി വാർത്തകൾ പുറത്തുവന്നു.
തന്റെ സോഷ്യൽ മീഡിയ അക്കൗണ്ടുകളിൽ നിന്ന് ക്രിസ് അത്തോയുടെ കുടുംബപ്പേര് ഇല്ലാതാക്കിയതിന് ശേഷം അഡെഗ്ബൈറ്റ് പിളർപ്പ് കിംവദന്തികൾക്കിടയാക്കി.
അവർ അദ്ദേഹത്തെ ഇൻസ്റ്റാഗ്രാമിൽ പിന്തുടരാതിരിക്കുകയും സോഷ്യൽ മീഡിയ അക്കൗണ്ടിൽ നിന്ന് അദ്ദേഹത്തിന്റെ എല്ലാ ഫോട്ടോകളും ഇല്ലാതാക്കുകയും ചെയ്തു.
മണിക്കൂറുകൾക്ക് ശേഷം, ഒരു അഭിമുഖത്തിൽ, ക്രിസ് അത്തോ ഡാമിലോള അഡെഗ്ബൈറ്റുമായി തന്റെ വിവാഹബന്ധം അവസാനിച്ചുവെന്ന് സ്ഥിരീകരിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഡാമിലോള അഡെഗ്ബൈറ്റ്
ചിറക്കൽ കടലായി ശ്രീകൃഷ്ണക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കടലായി ശ്രീകൃഷ്ണ ക്ഷേത്രത്തിലെ ഉത്സവത്തിനു കൊടിയേറുന്നു
കണ്ണൂർ ജില്ലയിലെ ചിറക്കൽ ഗ്രാമപഞ്ചായത്തിൽ സ്ഥിതിചെയ്യുന്ന പ്രസിദ്ധമായ ഒരു ശ്രീകൃഷ്ണക്ഷേത്രമാണ് കടലായി ശ്രീകൃഷ്ണക്ഷേത്രം .
അഞ്ജനശിലയിലുള്ള നവനീതകൃഷ്ണനാണ് ഇവിടത്തെ പ്രതിഷ്ഠ.
വടക്കൻ കേരളത്തിലെ ഗുരുവായൂർ എന്ന് അറിയപ്പെടുന്ന ഈ ക്ഷേത്രത്തിൽ ഉപദേവതകളില്ല.
എന്നാൽ, അടുത്ത് ശിവേശ്വരം എന്ന പേരിൽ ഒരു ശിവക്ഷേത്രമുണ്ട്.
ഇത് ക്ഷേത്രത്തിന്റെ ഉപക്ഷേത്രമാണ്.
കോലസ്വരൂപമെന്ന രാജവംശത്തിന്റെ ആസ്ഥാനമായിരുന്ന കണ്ണൂരിലെ കടലായി വളഭൻ എന്ന രാജാവ് കടലായിക്കോട്ട പണിയിപ്പിച്ചു.
ഇതിന്റെ പേര് ശിവേശ്വരം കോട്ട എന്നാണു്.
ഈ കോട്ടയ്ക്കകത്തെ ക്ഷേത്രത്തിൽ ആരാധിച്ച ദേവനാണു് ഇന്നത്തെ ചിറക്കൽ കടലായി ക്ഷേത്രത്തിലെ ശ്രീകൃഷ്ണൻ.
കടലായിക്കോട്ട പണിത ശേഷം അകത്ത്‌ ക്ഷേത്രം വേണമെന്ന ആഗ്രഹത്തിലായിരുന്നു വളഭൻ രാജാവ്.
ഒരിക്കൽ തമ്പുരാൻ  കടൽത്തീരത്ത്സ ന്ധ്യാവന്ദനം നടത്തുമ്പോൾ തിരമാലകൾ കരയ്ക്കടുപ്പിച്ച ഒരു മരത്തൂൺ കാണാനിടയായി.
ഒരു ശ്രീകൃഷ്ണവിഗ്രഹം തൂണിൽ കെട്ടിയിരുന്നു.
താൻ നിർമ്മിക്കുന്ന ക്ഷേത്രത്തിൽ വിഗ്രഹം പ്രതിഷ്ഠിക്കാൻ അദ്ദേഹം തീരുമാനിച്ചു.
ആദ്യം ഉദ്ധവരും,പിന്നീട് രുക്മണിയും സത്യഭാമയും പൂജിച്ച വിഗ്രഹമായിരുന്നു അത്.
പക്ഷേ, വിഗ്രഹം അപ്പോൾത്തന്നെ കടലിൽ നഷ്ടപ്പെട്ടുപോയി.
കാലക്രമേണ അത് ചിറക്കൽ രാജാവിന്റെ കൈവശമെത്തി.
വളർപട്ടണം കോട്ട നിർമ്മിച്ചതും വളഭനാണു്.
ശിവേശ്വരം കോട്ടയുടെ അവശിഷ്ടങ്ങൾ ഇന്നും കാണാം .
വളഭന്‌ കടലിൽ നിന്നും ലഭിച്ച വലതുകൈയ്യറ്റ നിലയിലുള്ള ശ്രീകൃഷ്ണ വിഗ്രഹം കണ്ണൂരിനു അൽപം തെക്ക്‌ കടലായി (ഇപ്പോൾ ആദികടലായി) എന്ന സ്ഥലത്ത്‌ ക്ഷേത്രം പണിത്‌ അവിടെ പ്രതിഷ്ഠിച്ചു .
കാലത്തിന്റെ പടയോട്ടത്തോടൊപ്പം ടിപ്പു സുൽത്താന്റെ വരവു കൂടിയായപ്പോൾ ആ ക്ഷേത്രം നാമാവശേഷമായി .
ടിപ്പുവിന്റെ പടയോട്ടത്തിൽ ഭയന്ന ഈ ക്ഷേത്രത്തിലെ ശാന്തിക്കാരനും വാരിയരും വിഗ്രഹം ഇളക്കിയെടുത്ത്‌ വാരിയത്തെ കിണറിൽ സൂക്ഷിക്കുകയായിരുന്നു എന്നാണ്‌ ഐതിഹ്യം.
കടലാക്രമണം കാരണം (ആദി) കടലായിക്കു സമീപമുള്ള കോട്ടയും പരിസരങ്ങളും തകർന്നതിനെ തുടർന്ന്‌ ഇവിടെ നിന്നും മുന്നൂറിൽപരം വർഷങ്ങൾക്ക്‌ മുമ്പ്‌ ചിറക്കലിലേക്ക്‌ ആസ്ഥാനം മാറ്റിയ കോലത്തിരി വംശത്തിലെ രവിവർമ്മത്തമ്പുരാനാണ്‌ 1828-ൽ ചിറക്കലിൽ ക്ഷേത്രം ഭാഗികമായി നിർമ്മിച്ച്‌ (ആദി)കടലായി ക്ഷേത്രത്തിലെ വിഗ്രഹം ഇവിടെ പ്രതിഷ്ഠിച്ചത്‌.
1888 മുതൽ 1911 വരെ ചിറക്കൽ കോവിലകത്തെ വലിയ തമ്പുരാനായിരുന്ന കേരളവർമ്മയാണ്‌ ഇന്നു കാണുന്ന രീതിയിൽ ക്ഷേത്രം നിർമ്മിച്ചത്‌.
എല്ലാ വർഷവും മലയാള മാസം മകരം 18-നാണ്‌ ഏഴു ദിവസങ്ങൾ നീണ്ടു നിൽക്കുന്ന ഉത്സവാഘോഷങ്ങൾ തുടങ്ങുന്നത്‌.
വർഷത്തിൽ നൂറുകണക്കിന്‌ വിവാഹങ്ങൾ ഈ ക്ഷേത്ര സന്നിധിയിൽ വച്ച്‌ നടത്തപ്പെടുന്നുണ്ട്‌.
ചിറക്കൽ, കണ്ണൂർ ഇംഗ്ലീഷ് വിലാസം https://ml.wikipedia.org/wiki/Chirakkal,_Kannur
11°53′N 75°22′E ﻿ / ﻿ 11.89°N 75.37°E ﻿ / 11.89; 75.37 ചിറക്കൽ ചിറ ഇതേ പേരിലുള്ള തൃശ്ശൂർ ജില്ലയിലെ ഗ്രാമത്തെകുറിച്ചറിയാൻ ചിറക്കൽ, തൃശ്ശൂർ കാണുക.
കണ്ണൂർ ജില്ലയിലെ കണ്ണൂർ നഗരത്തിൽ നിന്നും 7 കി.
മീ ദൂരെയായി സ്ഥിതി ചെയ്യുന്ന ഒരു സെൻസസ് ടൗൺ ആണ്‌ ചിറക്കൽ .
വളരെ വിശാലമായ ഒരു ചിറ സ്ഥിതി ചെയ്യുന്നതുകൊണ്ടാണ് ചിറക്കൽ എന്ന പേര് വന്നത്.
കേരളത്തിലെ ഏറ്റവും വലിയ മനുഷ്യനിർമ്മിതതടാകമാണ് ചിറക്കൽ ചിറ .
2001 ലെ കണക്കെടുപ്പ് അനുസരിച്ച് ചിറക്കലിലെ ജനസംഖ്യ 43,290 ആയിരുന്നു .
ഇതിൽ പുരുഷന്മാർ 48% ഉം സ്ത്രീകൾ 52% ഉം ആണ്‌.
ചിറക്കലിലെ ശരാശരി സാക്ഷരതാ നിരക്ക് 84% ആണ്‌.
പുരുഷന്മാരിലെ സാക്ഷരതാ നിരക്ക് 85% ഉം സ്ത്രീകളിൽ 82% ഉം ആണ്‌.
ജനങ്ങളിലെ 11% ആറുവയസിനു താഴെ പ്രായമുള്ളവരാണ്‌.
കോലത്തിരി രാജാക്കന്മാരുടെ കോവിലകം ചിറക്കൽ ആയിരുന്നു.
കോലത്തിരിമാർ ചിറക്കൽ രാജ എന്നാണ് അറിയപ്പെട്ടിരുന്നത്.
ഈ കുടുംബത്തിന്റെ തെക്കോട്ടുള്ള ശാഖയാണ് വേണാട് ഭരിച്ചിരുന്നത്.
ഇന്ന് അവർ തിരുവിതാംകൂർ രാജകുടുംബം എന്ന് അറിയപ്പെടുന്നു.
അ ഡി ഒന്നാം നൂറ്റാണ്ടിൽ വടക്കൻ കേരളം ഭരിച്ചിരുന്ന മൂഷികരാജവംശത്തിന്റെ പിന്മുറക്കാരാണ് കോലത്തിരിമാർ.
പത്താം നൂറ്റാണ്ടിൽ അതുലൽ എഴുതിയ ഒരു പുരാതന സംസ്കൃത കാവ്യമായ മൂഷികവംശം എന്ന കൃതിയിൽ ഈ രാജവംശത്തിന്റെ ചരിത്രവും നാടിന്റെ വിശദമായ കഥയും കാണാം.
വടക്കൻ കേരളത്തിന്റെ ചരിത്രത്തെപ്പറ്റി എഴുതപ്പെട്ടിട്ടുള്ള ഏറ്റവും പുരാതനമായ ഗ്രന്ഥമായി മൂഴികവംശം കരുതപ്പെടുന്നു.
കോലത്തിരിമാർ കോഴിക്കോടു സാമൂതിരിയുടെ രാഷ്ട്രീയവും സാമ്പത്തികവുമായ എതിരാളികളായി അറിയപ്പെട്ടിരുന്നു.
ശിവപ്പ നായിക് കോലത്തുനാട് കീഴടക്കുന്നതു വരെ കാസർകോട്ടുള്ള ബേക്കൽ കോട്ടയും ] ചന്ദ്രഗിരിക്കോട്ടയും ചിറക്കൽ രാജാക്കന്മാരുടെ കയ്യിലായിരുന്നു.
തെയ്യക്കഥകളിൽ ഇന്നും ചിറക്കൽ രാജാവിനെപ്പറ്റി പരാമർശിക്കുന്നുണ്ട്.
ഏറ്റവും നല്ല കലാകാരന്മാർക്ക് ചിറക്കൽ രാജാക്കന്മാരിൽ നിന്നും ''പട്ടും വളയും'' കിട്ടിയിരുന്നത്രേ.
ഭൂമിശാസ്ത്രപരമായി ചിറക്കൽ ഒരു സമതലപ്രദേശമാണ്.
അതിനാൽത്തന്നെ, പ്രധാനമായും തെങ്ങ് , കവുങ്ങ് തുടങ്ങിയ നാണ്യവിളകളാണ് ഇവിടെ ഉത്പാദിപ്പിയ്ക്കപ്പെടുന്നത്.
സ്ഥലനാമത്തിനുകാരണമായ ചിറക്കൽ ചിറയടക്കമുള്ള കുളങ്ങളാണ് പ്രധാന ജലസ്രോതസ്സ്.
വിദ്യാഭ്യാസ സ്ഥാപനങ്ങൾ RAJAS HIGHER SECONDARY SCHOOL കേരള ഫോക്ലോർ അക്കാഡമി ആരാധനാലയങ്ങൾ കടലായി ശ്രീകൃഷ്ണക്ഷേത്രം കിഴക്കേക്കര മതിലകം ശ്രീകൃഷ്ണസ്വാമിക്ഷേത്രം പടിഞ്ഞാറേക്കര ധന്വന്തരിക്ഷേത്രം പടിഞ്ഞാറേക്കര ദുർഗ്ഗാക്ഷേത്രം ചാമുണ്ഡിക്കോട്ടം ഭഗവതിക്ഷേത്രം ശാസ്താംകോട്ടം അയ്യപ്പസ്വാമിക്ഷേത്രം പ്രശസ്ത വ്യക്തികൾ This article ഒരു പ്രത്യേക വിഭാഗത്തിനു മാത്രം ദഹിക്കുന്നതരത്തിലുള്ള ഗഹനമായ സങ്കീർണ്ണത നിറഞ്ഞതാണ്.
ദയവായി ഇതിനെ ഉടച്ചു വാർക്കുയോ അല്ലെങ്കിൽ സ്ഥലം മാറ്റി എഴുതുകയോ ചെയ്ത്, പ്രധാന്യമുള്ള വിഷയങ്ങൾ ചോരാതെയും വിക്കിപീഡിയ എഴുത്തു നയങ്ങൾ അനുസരിച്ചു അനാവശ്യ ഭാഗങ്ങൾ കുറച്ചും കൊണ്ടുവരുന്നത് നല്ലതായിരിക്കും .
( 2021 ഓഗസ്റ്റ് ) ( Learn how and when to remove this message ) കെ. കരുണാകരൻ : ഇന്ത്യൻ നാഷണൽ കോൺഗ്രസിന്റെ പ്രധാന നേതാക്കളിലൊരാൾ, മുൻ കേരള മുഖ്യമന്ത്രി , മുൻ കേന്ദ്രമന്ത്രി .
1918 ജൂലൈ 5-ന് ചിറക്കൽ തെക്കേടത്ത് രാവുണ്ണി മാരാരുടെയും തലശ്ശേരി കണ്ണോത്ത് കല്യാണി മാരസ്യാരുടെയും മകനായി ജനിച്ചു.
വടകര ഗവ.
എൽ.പി. സ്കൂൾ, ചിറക്കൽ രാജാസ് ഹൈസ്കൂൾ, തൃശ്ശൂർ ഗവ.
ആർട്സ് കോളേജ് എന്നിവിടങ്ങളിൽ പഠിച്ചു.
കാഴ്ചപ്രശ്നത്തെത്തുടർന്ന് താമസം തൃശ്ശൂരിലേയ്ക്ക് മാറ്റി.
ഇന്ത്യയുടെ സ്വാതന്ത്ര്യസമരത്തിൽ പങ്കെടുക്കുകയും ജയിൽവാസം അനുഷ്ഠിയ്ക്കുകയും ചെയ്തിട്ടുണ്ട്.
കണ്ണൂർ സ്വദേശിയായിരുന്നെങ്കിലും ജീവിതത്തിന്റെ പ്രധാന ഭാഗം തൃശ്ശൂരിലായിരുന്നു താമസം.
കൊച്ചി രാജ്യ പ്രജാമണ്ഡലത്തിലും തിരു-കൊച്ചി നിയമസഭയിലും അംഗമായിരുന്നു.
1957-ലെ ഒന്നാം നിയമസഭാ തിരഞ്ഞെടുപ്പിൽ പരാജയപ്പെട്ടു.
1967-ൽ തൃശ്ശൂർ ജില്ലയിലെ മാളയിൽ നിന്ന് വിജയിച്ച് പ്രതിപക്ഷനേതാവായി.
1970, 1977, 1980, 1982, 1987, 1991 വർഷങ്ങളിലും മാളയിൽ നിന്ന് തിരഞ്ഞെടുക്കപ്പെട്ടു.
1971 മുതൽ 1977 വരെ സി. അച്യുതമേനോൻ മന്ത്രിസഭയിൽ ആഭ്യന്തരമന്ത്രിയായിരുന്നു.
അടിയന്തരാവസ്ഥക്കാലത്ത് രാജൻ കേസിൽ വിമർശിയ്ക്കപ്പെട്ടു.
1977-ൽ മുഖ്യമന്ത്രിയായെങ്കിലും രാജൻ കേസിനെത്തുടർന്ന് സ്ഥാനം നഷ്ടമായി.
തുടർന്ന് 1980-ൽ പ്രതിപക്ഷനേതാവായി മാറി.
1981-ൽ വീണ്ടും മുഖ്യമന്ത്രിയായെങ്കിലും ഉടനെ താഴെ വീണു.
തുടർന്നുള്ള തിരഞ്ഞെടുപ്പിൽ വിജയിച്ച് വീണ്ടും മുഖ്യമന്ത്രിയായി.
ഇത്തവണ അദ്ദേഹം കാലാവധി പൂർത്തിയാക്കി.
1987-ൽ വീണ്ടും പ്രതിപക്ഷനേതാവായി.
തുടർന്ന് 1991-ൽ വീണ്ടും മുഖ്യമന്ത്രിയായി.
ഐ.എസ്.ആർ.ഒ. ചാരക്കേസിനെത്തുടർന്ന് 1995 മാർച്ച് 16-ന് രാജിവച്ചു.
തുടർന്ന് എം.എൽ.എ. സ്ഥാനവും രാജിവച്ച് രാജ്യസഭയിലേയ്ക്ക് തിരഞ്ഞെടുക്കപ്പെടുകയും കേന്ദ്രസർക്കാരിൽ വ്യവസായമന്ത്രിയാകുകയും ചെയ്തു.
1996-ൽ തൃശ്ശൂരിൽ നിന്ന് ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു.
2005-ൽ കോൺഗ്രസ് വിട്ട് ഡെമോക്രാറ്റിക് ഇന്ദിര കോൺഗ്രസ് (കരുണാകരൻ) എന്ന പാർട്ടി രൂപവത്കരിച്ചു.
2006-ൽ ഈ പാർട്ടി നാഷണലിസ്റ്റ് കോൺഗ്രസ് പാർട്ടിയിൽ ലയിച്ചു.
2008-ൽ എൻ.സി.പി. വിട്ട് വീണ്ടും കോൺഗ്രസിൽ ചേർന്നു.
2010 ഡിസംബർ 23-ന് വാർദ്ധക്യസഹജമായ അസുഖങ്ങളെത്തുടർന്ന് തിരുവനന്തപുരത്തുവച്ച് അന്തരിച്ചു.
പരേതയായ കല്യാണിക്കുട്ടിയമ്മയാണ് ഭാര്യ.
കോൺഗ്രസ് നേതാക്കളായ കെ. മുരളീധരൻ , പത്മജ വേണുഗോപാൽ എന്നിവരാണ് മക്കൾ.
അവലംബം Chirakkal, Kannur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗാരി റഫ്കിൻ
ഒരു അമേരിക്കൻ മോളിക്യുലർ ബയോളജിസ്റ്റും 2024-ലെ വൈദ്യശാസ്ത്രത്തിനുള്ള നോബൽ സമ്മാന പുരസ്കാര ജേതാവും ഹാർവാർഡ് മെഡിക്കൽ സ്കൂൾ പ്രൊഫസറുമാണ് മസാച്ചുസെറ്റ്സ് ജനറൽ ഹോസ്പിറ്റലിലെ ഗവേഷകനായ ഗാരി ബ്രൂസ് റഫ്കിൻ ( Gary Bruce Ruvkun (ജനനം 26 മാർച്ച് 1952)
മൈക്രോ ആർ. എൻ.എയുമായി ബന്ധപ്പെട്ട് കണ്ടെത്തലിനാണ് വിക്റ്റർ അംബ്രോസിനോടൊപ്പം 2024-ലെ വൈദ്യശാസ്ത്രത്തിനുള്ള നോബൽ സമ്മാന പുരസ്കാരം അദ്ദേഹത്തിന് നൽകപ്പെട്ടത്.
കെ. പ്രേംകുമാർ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ ഒറ്റപ്പാലം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് കെ. പ്രേം കുമാർ .
2021-ലെ തിരഞ്ഞെടുപ്പിൽ കോൺഗ്രസിലെ പി. സരിനെ 15,152 വോട്ടുകൾക്ക് പരാജയപ്പെടുത്തിയാണ് കെ. പ്രേം കുമാർ നിയമസഭയിലേക്ക് എത്തിയത്.
പ്രതാപ് കെ. പോത്തൻ ഇംഗ്ലീഷ് വിലാസം https://ml.wikipedia.org/wiki/Prathap_K.
_Pothan
ഒരു ഇന്ത്യൻ ചലച്ചിത്രനടനും സം‌വിധായകനും രചയിതാവും നിർമ്മാതാവുമായിരുന്നു പ്രതാപ്.
കെ പോത്തൻ (തമിഴ്: பிரதாப் போத்தன்‍) പ്രതാപ് പോത്തൻ എന്നപേരിലാണ്‌ അദ്ദേഹം പ്രശസ്തനായിരുന്നത്.
മലയാളം , തമിഴ് , കന്നട , തെലുഗു , ഹിന്ദി എന്നീ ഭാഷകളിലായി ഏകദേശം 100 ലധികം ചിത്രങ്ങളിൽ അദ്ദേഹം അഭിനയിച്ചു.
ഋതുഭേദം , ഡെയ്സി , ഒരു യാത്രാമൊഴി എന്നീ മലയാളചിത്രങ്ങളും തെലുഗിൽ ചൈതന്യ എന്ന ചിത്രവും തമിഴിൽ ജീവ, വെറ്റ്രിവിഴ, ലക്കിമാൻ തുടങ്ങിയ ചിത്രങ്ങളും അടക്കം 12 ചിത്രങ്ങൾ  പ്രതാപ് പോത്തൻ സം‌വിധാനം ചെയ്തു.
1952ൽ തിരുവനന്തപുരത്ത് ചങ്ങനാശേരി സ്വദേശിയായ കുളത്തുങ്കൽ ജോസഫ്‌ പോത്തൻ , പൊന്നമ്മ പോത്തൻ ദമ്പതികളുടെ മകനായി 1952 ഫെബ്രുവരി 15 നു വ്യാപാരികളുടെ ഒരു കുടുംബത്തിലാണ്‌ പ്രതാപ് പോത്തന്റെ ജനനം.
ഹരിപോത്തൻ മൂത്ത സഹോദരൻ ആണ്.
ജസമ്മ (  ഇറ്റലി ), മോഹൻ പോത്തൻ, വിജയമ്മ എന്നിവർ ആണ് മറ്റു സഹോദരങ്ങൾ.
ഊട്ടിയിലെ ലോറൻസ് സ്കൂളിലായിരുന്നു പഠനം.
പിന്നീട് മദ്രാസ് ക്രിസ്ത്യൻ കോളേജിൽ നിന്ന് ബി.എ. സാമ്പത്തിക ശാസ്ത്ര ബിരുദം നേടി.
മദ്രാസ് പ്ലയേഴ്സിലെ അഭിനേതാവായിരുന്ന പ്രതാപിന്റെ അഭിനയമികവ് കണ്ട ഭരതൻ‌ തന്റെ ആരവം എന്ന ചിത്രത്തിൽ അഭിനയിക്കാൻ അദ്ദേഹത്തെ ക്ഷണിക്കുകയായിരുന്നു .
പിന്നീട് തകര , ചാമരം , ലോറി എന്നീ ചിത്രങ്ങളിലും അദ്ദേഹം അഭിനയിച്ചു.
നെഞ്ചെത്തെ കിള്ളാതെ, പന്നീർ പുഷ്പങ്ങൾ, വരുമയിൻ നിറം ശിവപ്പു എന്നീ ചിത്രങ്ങളിലെ അഭിനയം തമിഴിലും പ്രതാപിനെ പ്രശസ്തനാക്കി.
കെ. ബാലചന്ദർ സം‌വിധാനം ചെയ്ത വരുമയിൻ നിറം ശിവപ്പു എന്ന ചിത്രത്തിലെ പ്രതാപിന്റെ അഭിനയമാണ്‌ ഇവയിൽ അവിസ്മരണീയമായ.
മമ്മൂട്ടി നായകനായ സി. ബി. ഐ. സിനിമ യുടെ 5 ആഠ ഭാഗമാണ അവസാനം പുറത്തുവന്ന സിനിമ.
1985-ൽ തമിഴ് സിനിമാ താരം രാധികയെ പ്രതാപ് പോത്തൻ വിവാഹം കഴിച്ചു.
എന്നിരുന്നാലും, അവരുടെ വിവാഹജീവിതം അധികനാൾ നീണ്ടുനിന്നില്ല, 1986-ൽ അവർ വേർപിരിഞ്ഞു.
തുടർന്ന് സീനിയർ കോർപ്പറേറ്റ് പ്രൊഫഷണലായിരുന്ന അമല സത്യനാഥിനെ 1990-ൽ അദ്ദേഹം വീണ്ടും വിവാഹം കഴിച്ചു.
ദമ്പതികൾക്ക് 1991-ൽ ജനിച്ച കേയ എന്ന ഒരു മകളുണ്ട്.
22 വർഷത്തിന് ശേഷം ഈ വിവാഹവും 2012-ൽ അവസാനിച്ചു.
2022 ജൂലൈ 15-ന് ചെന്നൈയിലെ കിൽപ്പോക്കിലെ അപ്പാർട്ട്മെന്റിൽ മരിച്ച നിലയിൽ കണ്ടെത്തി.
"പ്രാഥമിക റിപ്പോർട്ടുകൾ പ്രകാരം അദ്ദേഹം സ്വാഭാവിക ആരോഗ്യ കാരണങ്ങളാലാണ് മരിച്ചത്" എന്ന് ഒരു പോലീസ് ഉദ്യോഗസ്ഥൻ പറഞ്ഞതായി ദി ഹിന്ദു റിപ്പോർട്ട് ചെയ്തു.
സംസ്കാരം 16 ൻ രാവിലെ 10 മണിക്ക് ചെന്നൈ ന്യൂആവഡി റോഡിലെ വൈദ്യുതസ്മശാനത്തിൽ.
അഭിനയരംഗം നടൻ വർഷം സിനിമ കഥാപാത്രം ഭാഷ കുറിപ്പുകൾ 1978 ആരവം കൊക്കരക്കോ മലയാളം 1979 തകര തകര മലയാളം Filmfare Award for Best Actor – Malayalam 1979 അഴിയാത്ത കോലങ്ങൾ Tamil 1980 ലോറി ദാസപ്പൻ മലയാളം 1980 പപ്പു പപ്പു മലയാളം 1980 ഓർമ്മകളേ വിട തരൂ മലയാളം 1980 ആരോഹണം മലയാളം 1980 തളിരിട്ട കിനാക്കൾ മലയാളം 1980 ചാമരം വിനോദ് മലയാളം Filmfare Award for Best Actor – Malayalam 1980 ചന്ദ്ര ബിംബം ഗോപി മലയാളം 1980 വരുമയിൻ നിറം സിവപ്പ് തമിഴ് 1980 മൂടു പാനി ചന്ദ്രു തമിഴ് 1980 ഇളമൈ കോലം തമിഴ് 1980 നെഞ്ചത്തെ കിള്ളാതെ റാം തമിഴ് 1981 കരൈയെല്ലാം ശെംബകപ്പൂ തമിഴ് 1981 മധു മലർ തമിഴ് 1981 ആകലി രാജ്യം തെലുങ്ക് 1981 കുടംബം ഒരു കദംബം കണ്ണൻ തമിഴ് 1981 Panneer Pushpangal തമിഴ് 1981 Aparna മലയാളം 1981 Sollathe Yarum Kettaal തമിഴ് 1981 Nenjil Oru Mul തമിഴ് 1981 Vaa Intha Pakkam തമിഴ് 1981 Thillu Mullu തമിഴ് 1981 Rani തമിഴ് 1981 Panimalar തമിഴ് 1982 Vazhvey Maayam തമിഴ് 1982 Amma തമിഴ് 1982 Echchil Iravugal തമിഴ് 1982 Oru Varisu Uruvagiradhu തമിഴ് 1982 സട്ടം സിരിക്കിറതു തമിഴ് 1982 സിന്ദൂര സന്ധ്യക്കു മൌനം അനിൽ-രാജു മലയാളം 1982 ഓളങ്ങൾ മലയാളം 1982 ഇടവേള മലയാളം 1982 Eera Vizhi Kaaviyangal തമിഴ് 1982 നന്റി, മീണ്ടും വരുഗ തമിഴ് 1982 പ്രിയസഖി രാധ മലയാളം 1982 നവംബറിൻറെ നഷ്ടം ദാസ് മലയാളം 1983 അമേരിക്ക അമേരിക്ക ബേബി മലയാളം 1983 യുദ്ധകാണ്ഡം തമിഴ് 1983 കൈകേയി മലയാളം 1984 കാഞ്ചന ഗംഗ മോഹൻ തെലുങ്ക് 1984 പുതുമൈ പെൺ തമിഴ് 1984 ജസ്റ്റീസ് ചക്രവർത്തി തെലുങ്ക് 1984 അക്ഷരങ്ങൾ മലയാളം 1984 മീണ്ടും ഒരു കാതൽ കതൈ തമിഴ് Also director 1985 സിന്ധു ഭൈരവി സൻജീവി തമിഴ് 1986 Onnu Muthal Poojyam Vare ജോസ്കുട്ടി മലയാളം 1987 Manaivi Ready ഡോക്ടർ തമിഴ് 1987 ജെല്ലിക്കട്ടു തമിഴ് Guest appearance 1987 നിറഭേദങ്ങൾ ജയദേവൻ മലയാളം 1987 പേസും പടം തമിഴ് 1988 En Jeevan Paduthu തമിഴ് 1988 Pushpaka Vimana Silent (കന്നഡ) 1988 Penmani Aval Kanmani Parandhaman തമിഴ് 1988 Raththa Dhanam തമിഴ് 1988 ഇതുതാൻ ആരംബം തമിഴ് 1990 Sirayil Sila Raagangal തമിഴ് 1992 അമരൻ Raja Varma തമിഴ് 1997 Thedinen Vanthathu Vicky തമിഴ് 2005 പ്രിയസഖി Priya's father തമിഴ് 2005 Ram Psychiatrist തമിഴ് 2005 തന്മാത്ര Doctor മലയാളം 2006 Chukkallo Chandrudu Prakash തെലുങ്ക് 2007 ഗുരു K. R. Menon I.A.S. ഹിന്ദി 2008 വെള്ളി തിരൈ തമിഴ് 2009 കലണ്ടർ മലയാളം 2009 പടിക്കാത്തവൻ Ramakrishnan തമിഴ് 2009 Sarvam Psychiatrist തമിഴ് Cameo role 2010 ആയിരത്തിൽ ഒരുവൻ Chandramouli തമിഴ് 2010 Veerasekaran തമിഴ് 2010 Maro Charitra തെലുങ്ക് 2010 പുള്ളിമാൻ മലയാളം 2011 Muran തമിഴ് 2012 22 ഫീമെയിൽ കോട്ടയം Hegde മലയാളം SIIMA Award for Best Actor in a Negative Role 2012 അയാളും ഞാനും തമ്മിൽ Dr.Samuel മലയാളം Nominated—SIIMA Award for Best Actor in a Supporting Role 2012 Suzhal Matthews തമിഴ് 2013 അലക്സ് പാണ്ടിയൻ Radhakrishnan തമിഴ് 2013 3 ഡോട്ട്സ് Padmakumar/Pappettan മലയാളം 2013 ആറു സുന്ദരിമാരുടെ കഥ Alex Paul മലയാളം 2013 അപ് ഡൌൺ - മുകളിൽ ഒരാളുണ്ട് Edathil Govindan Nair മലയാളം 2013 അരികിൽ ഓരാൾ Sudhir Bose മലയാളം 2013 ഇടുക്കി ഗോൾഡ് Micheal മലയാളം 2014 ലണ്ടൻ ബ്രിഡ്ജ് C S Nambiar മലയാളം 2014 ബാംഗ്ലൂർ ഡേസ് Francis മലയാളം 2014 ആലിസ്: എ ട്രൂ സ്റ്റോറി Dr. Sivapanchanathan മലയാളം 2014 മുന്നറിയിപ്പ് KK മലയാളം 2014 പൂജൈ Divya's Father തമിഴ് 2014 വേഗം Benny മലയാളം 2015 മറിയം മുക്ക് Father Gabriel മലയാളം 2015 അപ്പവും വീഞ്ഞും Fernandez മലയാളം 2015 കനൽ Raghu മലയാളം 2016 റിമോ Dr. Ravichandran തമിഴ് 2016 മാ ചു കാ Police officer Tamil,
Malayalam 2017 എസ്ര Col.Nambiar മലയാളം 2017 സതുര അടി 3500 Fahad തമിഴ് 2017 വീടെവഡു തെലുങ്ക് 2017 യാർ ഇവൻ തമിഴ് 2019 ഉയരെ Senior Air Traffic Controller മലയാളം കൊലൈയുതിൽ കാലം തമിഴ് 2020 പച്ചമാങ്ങ മലയാളം ഫോറൻസിക് ഡോ. ജയകുമാർ മേനോൻ മലയാളം പൊൻമകൾ വന്താൽ ജഡ്ജ് തമിഴ് 2021 Kamali From Nadukkaveri Arivudainambi തമിഴ് Tughlaq Durbar Doctor തമിഴ് 2022 Barroz: Guardian of D'Gama's Treasure മലയാളം Filming സംവിധായകൻ Year Film Language Notes 1985 മീണ്ടും ഒരു കാതൽ കതൈ തമിഴ് Also actor
Also writer
Indira Gandhi Award for Best Debut Film of a Director 1987 ഋതുഭേദം മലയാളം Filmfare Award for Best Director – Malayalam 1988 ഡെയ്സി മലയാളം Also writer 1988 ജീവ തമിഴ് Also writer 1989 വെട്രി വിഴ തമിഴ് Also writer 1990 മൈ ഡിയർ മാർത്താണ്ഡൻ തമിഴ് Also writer 1991 ചൈതന്യ തെലുങ്ക് Also writer 1992 മഗുടം തമിഴ് Also writer 1993 ആത്മ തമിഴ് Also writer 1994 സീവലപ്പെരി പാണ്ടി തമിഴ് 1995 ലക്കി മാൻ തമിഴ് Also writer 1997 ഒരു യാത്രാമൊഴി മലയാളം പുരസ്കാരങ്ങൾ മികച്ച നടനുള്ള ഫിലിംഫെയർ അവാർഡ് - മലയാളം - തകര (1979) മികച്ച നടനുള്ള ഫിലിംഫെയർ അവാർഡ് - മലയാളം - ചാമരം (1980) ഒരു  നവാഗത സംവിധായികൻറെ മികച്ച ആദ്യ ചിത്രത്തിനുള്ള ഇന്ദിരാഗാന്ധി അവാർഡ് - മീണ്ടും ഒരു കാതൽ കഥൈ (1985) മികച്ച സംവിധായകനുള്ള ഫിലിംഫെയർ അവാർഡ് - മലയാളം - ഋതുഭേദം (1987) ഒരു നെഗറ്റീവ് റോളിലെ മികച്ച നടനുള്ള SIIMA അവാർഡ് - 22 ഫീമെയിൽ കോട്ടയം (2012) കേരള സംസ്ഥാന ചലച്ചിത്ര അവാർഡ് - പ്രത്യേക ജൂറി അവാർഡ് - (2014) രചയിതാവ് സൊല്ല തുടിക്കുതു മനസു.
ടെലിവിഷൻ Naalaya Iyakkunar (Kalaignar TV) പരസ്യ രംഗത്ത്
ഗ്രീൻ ആപ്പിൾ എന്ന പേരിലുള്ള സ്വന്തം പരസ്യ ഏജൻസിയുമായി തിരക്കിലായിരുന്നു അദ്ദേഹം.
എം.ആർ.എഫ്. ടയർ, നിപ്പോ തുടങ്ങിയവക്കു വേണ്ടിയുള്ള പരസ്യ ചിത്രങ്ങൾ തയ്യാറാക്കുന്നവർ ഇവരാണ്‌ അവലംബം Prathap K. Pothan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഋതുഭേദം
ഋതുഭേദം പ്രതാപ് പോത്തൻ സംവിധാനം ചെയ്ത് 1987-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ്.
ബാലചന്ദ്രമേനോൻ, തിലകൻ, ഗീത, വിനീത്, മോനിഷ ഉണ്ണി, മുരളി എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.
ചിത്രത്തിൻറെ സംഗീതസംവിധാനം ശ്യാമം നിർവ്വഹിച്ചു.
ഈ ചിത്രത്തിലെ അഭിനയത്തിന് തിലകന് 1987-ൽ മികച്ച സഹനടനുള്ള ദേശീയ ചലച്ചിത്ര പുരസ്കാരം ലഭിച്ചിരുന്നു.
53-ാമത് അന്താരാഷ്ട്ര ചലച്ചിത്രമേളയിൽ ഈ ചിത്രം പ്രദർശിപ്പിച്ചു.
ലിയൻ പെയ്ൻ
ഒരു ബ്രിട്ടീഷ് ഗായകനും ഗാനരചയിതാവുമാണ് ലിയൻ ജെയിംസ് പെയ്ൻ ( ഇംഗ്ലീഷ് : Liam James Payne , 29 ആഗസ്റ്റ് 1993 – 16 ഒക്ടോബർ 2024).
ആറടി മണ്ണിന്റെ ജന്മി ഇംഗ്ലീഷ് വിലാസം https://ml.wikipedia.org/wiki/Aaradimanninte_Janmi
ജനനി പിക്ചേഴ്സിന്റെ ബാനറിൽ പി. ഭാസ്കരൻ നിർമിച്ച മലയാളചലച്ചിത്രമാണ് ആറടിമണ്ണിന്റെ ജന്മി .
രാജശ്രീ പിക്ചേഴ്സ് വിതരണം ചെയ്ത ഈ ചിത്രം 1972 ഫെബ്രുവരി 4-ന് കേരളത്തിൽ പ്രദർശനം ആരംഭിച്ചു.
നീർകുമിഴി എന്ന തമിഴ് സിനിമയുടെ റീമേക്ക് ആണ് ഈ ചിത്രം.
അഭിനേതാക്കൾ ഷീല മധു പ്രേം നസീർ ജോസ് പ്രകാശ് പ്രേമ ശങ്കരാടി ശോഭ അടൂർ ഭാസി ജയഭാരതി പോൾ വെങ്ങോല അരവിന്ദാക്ഷൻ ബഹദൂർ സി.എ. ബാലൻ പാലാ തങ്കം ഫിലോമിന രാമൻകുട്ടി മേനോൻ സുജാത ടി.കെ. ബാലചന്ദ്രൻ പിന്നണിഗായകർ കെ.ജെ. യേശുദാസ് എസ്. ജാനകി അണിയറയിൽ സംവിധാനം, നിർമ്മാണം - പി ഭാസ്കരൻ ബാനർ - ജനനി ഫിലിംസ് കഥ - കെ ബാലചന്ദർ തിരക്കഥ, സംഭാഷണം - ശ്രീകുമാരൻ തമ്പി ഗാനരചന - പി ഭാസ്കരൻ, ശ്രീകുമാരൻ തമ്പി സംഗീതം - ആർ കെ ശേഖർ ചായാഗ്രഹണം - എസ് ജെ തോമസ് ചിത്രസംയോജനം - കെ ശങ്കുണ്ണി കലാസംവിധാനം - എസ് കൊന്നനാട്ട് ഡിസൈൻ - എസ് എ നായർ വിതരണം - രാജശ്രീ പിക്ചേഴ്സ് ഗാനങ്ങൾ സംഗീതം - ആർ.കെ. ശേഖർ ക്ര.
ഗാനം ഗാനരചന ആലാപനം 1 തുടക്കവും ഒടുക്കവും സത്യങ്ങൾ ശ്രീകുമാരൻ തമ്പി കെ ജെ യേശുദാസ് 2 ആരോരുമില്ലാത്ത തെണ്ടി പി ഭാസ്ക്കരൻ കെ ജെ യേശുദാസ് 3 ഇന്നലെ രാവിലൊരു കൈരവമലരിനെ പി ഭാസ്ക്കരൻ എസ് ജാനകി 4 പതിനഞ്ചിതളുള്ള പൗർണ്ണമി പൂവിന്റെ പി ഭാസ്ക്കരൻ എസ് ജാനകി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് ആറടിമണ്ണിന്റെ ജന്മി യുട്യൂബ് മുഴുനീള ചലച്ചിത്രം ആറടിമണ്ണിന്റെ ജന്മി
രാമേശ്വരം അലങ്കാരച്ചിലന്തി ഇംഗ്ലീഷ് വിലാസം https://ml.wikipedia.org/wiki/Poecilotheria_hanumavilasumica
രാമേശ്വരം അലങ്കാര ചിലന്തി അഥവാ രാമേശ്വരം പാരച്യൂട്ട് ചിലന്തി  ഗുരുതരമായ വംശനാശഭീഷണി നേരിടുന്ന  തരാന്തുല വർഗ്ഗത്തിലെ ഒരു  ജീവിവർഗ്ഗമാണ്.
( ശാസ്ത്രീയനാമം : Poecilotheria hanumavilasumica ) .
ജീവിത പരിതഃസ്ഥിതി
രണ്ടായിരത്തി നാലിൽ രാമേശ്വരം ഹനുമവിലാസം ക്ഷേത്രത്തിലെ കാവുകളിൽ ആൻഡ്രൂ സ്മിത് ആണ് ആദ്യമായി ഈ ജീവിയെ തിരിച്ചറിഞ്ഞത്
ആദ്യം രാമേശ്വരം ജില്ലയിൽ മാത്രം കാണുന്ന ഒരു പ്രാദേശിക ഇനമായി കണക്കാക്കി എന്നാൽ പിന്നീട് വടക്കൻ ശ്രീലങ്കയിലെ മാന്നാർ ജില്ലയിൽ കണ്ടെത്തി.
രാമേശ്വരവും മാന്നാർ ജില്ലയും തമ്മിലുള്ള രാമേശ്വരം പാലത്തിന്റെ ഇരുപുറവുമായുള്ള കിടപ്പ് അവ ഒരുകാലത്ത്  പ്ലേയ്സ്റ്റോസീൻ കാലം) ഒന്നിച്ചായിരുന്നു  എന്നു സൂചിപ്പിക്കുന്നു.
തിരിച്ചറിവ്
ആദ്യജോഡി കാലുകളിൽ താഴത്ത് ഡാഫോഡിൽ മഞ്ഞ,തുടഭാഗത്തിനു മൂന്നു കറുത്ത വരകൾ കാണാം.
മുട്ടുഭാഗവും  കണങ്കാലും  മഞ്ഞയാണ്.
കറുത്ത നിരകൾ ഇടക്കും.
നാലാം നിരകാലുകളീൽ താഴെ നീലിച്ച ചാരനിറത്തിൽ കറുത്ത നിരകളാണ്.
തുടയിലും മുട്ടുകളീലും നീലിച്ചചാരനിറത്തിൽ കറുത്ത നിറകൾ കാണാം.
ലിബ്രേഓഫീസ് ഡ്രോ
ഒരു സ്വതന്ത്ര ഓപ്പൺ സോഴ്‌സ് വെക്റ്റർ ഗ്രാഫിക്സ് എഡിറ്ററാണ് ലിബ്രേഓഫീസ് ഡ്രോ .
ലിബ്രെ ഓഫീസ് സ്യൂട്ടിൽ ഉൾപ്പെടുത്തിയിരിക്കുന്ന ഈ ആപ്ലിക്കേഷൻ വികസിപ്പിച്ചെടുത്തത് ഡോക്യുമെന്റ് ഫൗണ്ടേഷനാണ്.
ഇതിലെ വിവിധങ്ങളായ ടൂളുകൾ ഉപയോഗിച്ച് സങ്കീർണ്ണമായ മാതൃകകളും, സാങ്കേതിക രൂപങ്ങളും സൃഷ്ടിക്കാൻ സാധിക്കും.
ലിബ്രേഓഫീസ് ഡ്രോ സേവ് ചെയ്യാനായി .
ഒഡിഎഫ് ഫോർമാറ്റ് ഉപയോഗിക്കുന്നു.
ഫ്ലോ‌ചാർ‌ട്ടുകൾ‌, സാങ്കേതിക ഡ്രോയിംഗുകൾ‌, ബ്രോഷറുകൾ‌, പോസ്റ്ററുകൾ‌, ഫോട്ടോ ഗാലറികൾ‌, ആൽബങ്ങൾ‌ എന്നിവ നിർമ്മിക്കാൻ ഡ്രോ ഉപയോഗിക്കാം.
ലിബ്രെഓഫീസിന്റെ മറ്റ് ഘടകങ്ങളെപ്പോലെ ലിനക്സ്, മാക് ഓഎസ്, മൈക്രോസോഫ്റ്റ് വിൻഡോസ് എന്നിവയിൽ ഡ്രോ പ്രവർത്തിപ്പിക്കാൻ കഴിയും.
ലിബ്രേഓഫീസ് ഡ്രോയുടെ ആദ്യ പതിപ്പ് 2011 ജനുവരി 25 ന് പുറത്തിറങ്ങി.
ഇതും കാണുക ലിബ്രേഓഫീസ് ലിബ്രേഓഫീസ് കാൽക്ക് അവലംബം
ഗിൽഡ്ഹാൾ സ്കൂൾ ഓഫ് മ്യൂസിക് ആൻഡ് ഡ്രാമ
ഗിൽഡ്ഹാൾ സ്കൂൾ ഓഫ് മ്യൂസിക് ആൻഡ് ഡ്രാമ ഇംഗ്ലണ്ടിലെ ലണ്ടൻ നഗരത്തിൽ സ്ഥിതി ചെയ്യുന്ന ഒരു സംഗീത നാടക വിദ്യാലയമാണ്.
1880-ൽ സ്ഥാപിതമായ ഈ വിദ്യാലയം, നാടകം, നിർമ്മിത കലകൾ എന്നിവയ്‌ക്കൊപ്പം ശാസ്ത്രീയ സംഗീതത്തിൻ്റെയും ജാസിൻ്റെയും എല്ലാ വശങ്ങളിലും ബിരുദ, ബിരുദാനന്തര പരിശീലനം വാഗ്ദാനം ചെയ്യുന്ന ഒരു വിദ്യാലയമാണ്.
എഴുപതോളം രാജ്യങ്ങളിൽ നിന്നുള്ള വിദ്യാർത്ഥികൾ ഈ വിദ്യാലയത്തിൽ പഠനം നടത്തുന്നു.
ഗാർഡിയൻ്റെ 2022 ലെ ലീഗ് ടേബിൾ ഫോർ മ്യൂസിക്കിലും കംപ്ലീറ്റ് യൂണിവേഴ്‌സിറ്റി ഗൈഡ്സ് 2023 ലെ കല, നാടകം, മ്യൂസിക് ലീഗ് ടേബിളിലും ഇത് ഒന്നാം സ്ഥാനത്ത് നിലയുറപ്പിച്ചിരിക്കുന്ന സ്ഥാപനമാണ്.
2024-ലെ ക്യുഎസ് വേൾഡ് യൂണിവേഴ്സിറ്റി റാങ്കിംഗിൽ പെർഫോമിംഗ് ആർട്സിനുള്ള ലോകത്തിലെ അഞ്ചാമത്തെ സർവ്വകലാശാലയായി ഇത് റാങ്ക് ചെയ്യപ്പെട്ടിട്ടുണ്ട്.
ലണ്ടൻ നഗരത്തിലെ ബാർബിക്കൻ സെൻ്റർ ആസ്ഥാനമാക്കി പ്രവർത്തിക്കുന്ന ഈ കലാവിദ്യാലയത്തിൽ നിലവിൽ 1,000-ത്തിലധികം വിദ്യാർത്ഥികളുള്ളതിൽ, ഏകദേശം 800 പേരോളം സംഗീത വിദ്യാർത്ഥികളും 200 പേർ നാടക-സാങ്കേതിക നാടക പരിപാടികളിൽ അദ്ധ്യയനം നടത്തുന്ന വിദ്യാർത്ഥികളുമാണ്.
കൺസർവേറ്ററീസ് യുകെ, ദ യൂറോപ്യൻ അസോസിയേഷൻ ഓഫ് കൺസർവേറ്ററീസ്, ദ ഫെഡറേഷൻ ഓഫ് ഡ്രാമ സ്കൂൾസ് എന്നിവയിലെ അംഗമാണ് വിദ്യാലയം.
അയൽ സ്ഥാപനങ്ങളായ ബാർബിക്കൻ സെൻ്റർ, ലണ്ടൻ സിംഫണി ഓർക്കസ്ട്ര എന്നിവയുമായി ഇത് ഒരു സർഗ്ഗാത്മക സഖ്യം ഇത് രൂപീകരിച്ചിരിക്കുന്നു.
സർ ബ്രൈൻ ടെർഫെൽ, സർ ജെയിംസ് ഗാൽവേ, മൈക്കിള കോയൽ, ഡാനിയൽ ക്രെയ്ഗ്, സർ ജോർജ്ജ് മാർട്ടിൻ എന്നിവരും ഈ വിദ്യാലയത്തിലെ ശ്രദ്ധേയരായ പൂർവവിദ്യാർഥികളിൽ ഉൾപ്പെടുന്നു.
ചരിത്രം 1880-1977